Forsetakosningar fara fram í Alsír í dag eftir margra mánaða óvissuástand í stjórnmálum landsins . Fjölmenn mótmæli hafa átt sér stað í landinu í aðdraganda kosninganna , þar sem stjórnarandstæðingar líta á framkvæmd þeirra sem leið fyrir valdastéttina til að viðhalda völdum . Frambjóðendur til forseta í Alsír , Azzedine Mihoubi , Abdelmajid Tebboune , Abdelkader Bengrina , Ali Benflis og Abdelaziz Belaid . Allir hafa þeir starfað í FLN-flokki Bouteflika , forsetans fyrrverandi . AP Alls opnuðu um 61 þúsund kjörstaðir í landinu í morgun . Búist er við að kosningaþátttaka verði lítil þar sem margir hafa hvatt til þess að kjósendur sniðgangi kosningarnar . Allir þeir fimm sem eru í framboði hafa áður starfað fyrir valdaflokk landsins . Kjörstöðum verður lokað um kvöldmatarleytið , en ekki er búist við að úrslit liggi fyrir fyrr en á morgun . Fyrr á árinu reis upp mikil mótmælaalda gegn forsetanum Abdelaziz Bouteflika . Hann sagði stýrt landinu frá 1999 og sagði loks af sér í apríl . Hann hafði glímt við heilsubrest síðustu ár og hafði ekki komið fram opinberlega í um fjögur ár . Í kjölfar afsagnar Bouteflika var hinn 77 ára Abdelkader Bensalah , forseti efri deildar þingsins , skipaður forseti til bráðabirgða . Herdómstóll í Alsír hefur dæmt Saïd Bouteflika , bróður Abdelaziz Bouteflika , fyrrverandi forseta landsins , í fimmtán ára fangelsi .